|  |  |  |
| --- | --- | --- |
|  | | **4.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **ELŐTERJESZTÉS**  **Sürgősségi indítvány** | | |
| A Képviselő-testület  2016. január 14. napján tartandó rendkívüli nyílt ülésre | | |
|  | | |
| Előterjesztő megnevezése: | Markót Imre | |
| Iktatószám: | 2-5/2016. F-1. | |
| Tárgy: | **5200 Törökszentmiklós Kossuth Lajos u. 131. 1. szám alatti üzlethelyiség bérbeadása bérlő kijelöléssel** | |
| Előterjesztés jellege: | Rendelet-tervezet, Határozat-tervezet, Tájékoztató, Beszámoló | |
| Döntéshozatal: | egyszerűsített többség | |
| Melléklet: | **1 db határozattervezet** | |
| Készítette: | Kovács Béla Intézményvezető  Balogh Emese Vagyongazdálkodási ügyintéző | |
| Véleményezésre megküldve: | a Képviselő-testület **Pénzügyi és Városfejlesztési Bizottsága** részére | |
| Törvényességi véleményezésre bemutatva: | 2016.01.13. | |

**Tisztelt Pénzügyi és Városfejlesztési Bizottság!**

Az önkormányzat vagyonáról és a vagyongazdálkodás szabályairól szóló 30/2004.(VI.25.) számú önk. rendelet 29.§ (1) bekezdése értelmében a nem lakás céljára szolgáló helységek bérbeadása pályázattal és közvetlen bérlő kijelöléssel történhet. **A Jász-Nagykun-Szolnok Megyei Kézilabda** **Szövetség kérelmet** nyújtott be az 5200 Törökszentmiklós Kossuth Lajos utca 131. 1. sz. alatti 36m2 ingatlan bérleti igényéről, amelyről a Tisztelt Képviselő-testület jogosult dönteni.

A Jász-Nagykun-Szolnok Megyei Kézilabda Szövetség 2015.12.15.-én megalakult új elnökségének döntése alapján a szövetség székhelyét Törökszentmiklósra helyezi át. A bérleményt a Szövetség a székhelyeként használná. A székhely áthelyezésével a csapatok könnyebben tudnak kapcsolatot tartani az elnökséggel, és a városban működő egyesületek is gyorsabban, gördülékenyebben tudnák ügyeiket intézni.

A pályázó 2016. január 18-tól 5 éves határozott időtartamra kívánja az ingatlant bérelni.

Bérleti díj: 40.000 Ft/hó+ÁFA

Pályázó adatai:

Név: Jász-Nagykun-Szolnok Megyei Kézilabda Szövetség

Képviselő neve: Szloska Krisztián

Jelenlegi székhelye: 5000 Szolnok, Kossuth Lajos út 2.

Adószám: 19221252-1-16

**Tisztelt Képviselő-testület!**

Kérem a fenti előterjesztés és a mellékelt határozati javaslat megvitatását.

**Markót Imre**

**polgármester**

**\_\_\_ /2016. ( \_\_\_ ) K.t számú**

**Határozat:**

**Az 5200 Törökszentmiklós Kossuth Lajos u. 131. 1. szám alatt lévő ingatlan bérlő kijelöléséről és bérleti szerződés megkötéséről**

Törökszentmiklós Városi Önkormányzat Képviselő-testülete (továbbiakban: Képviselő-testület) az önkormányzat vagyonáról és a vagyongazdálkodás szabályairól szóló 30/2004. (VI.25.) önk. rendeletben (továbbiakban: vagyonrendelet) biztosított jogkörében eljárva az alábbi döntést hozta:

1. A Képviselő-testület az 5200 Törökszentmiklós Kossuth Lajos u. 131. 1. szám alatt lévő ingatlan bérlőjének 2016. január 18-tól 5 éves határozott időtartamra a Jász-Nagykun-Szolnok Megyei Kézilabda Szövetséget jelöli ki.
2. Az ingatlan bérleti díja: 40.000 Ft/hó +ÁFA.
3. A bérleti szerződést a vagyonrendelet előírásai alapján kell megkötni.
4. A Képviselő-testület felhatalmazza Markót Imre polgármestert a bérleti szerződés aláírására.

Felelős: **Kovács Béla** intézményvezető

Határidő:2016. január 18.

Fentiekről értesítést nyernek:

1. Markót Imre polgármester
2. Fejes Tibor alpolgármester
3. Dr. Majtényi Erzsébet jegyző
4. Városellátó Szolgálat
5. Közpénzügyi osztály
6. Irattár